Sacrosancto monasterio Cluniacensis, qui est constructus in honore beatorum apostolorum Petri et Pauli, ego Malguinus et uxcsor mea Guntrudis, cogitantes extremam vocationem, donamus de rebus nostris in locum sepulture, pro redemptione animarum nostrarum, seu parentum nostrorum, ut per suffragia sanctorum apostolorum absolvat nos Dominus a vinculis peccatorum nostrorum. Siquidem concedimus at prefatum locum curtilum cum omni supraposito et vineam simul adærentem, cum exitu et regressu, in pago Matisconense, in finem Agenacense, in villa Busiaco; terminatur de uno latere terra Vulferio, de alio latere terra alterius Malguini, tercia parte terra sancti Martini, quarta autem via publica; infra istas terminationes, donamus quicquid de Teoderico conquisivimus: hoc est curtiferi, vineæ, vircarii, campi, prati, et quidquid in predicta villa visi sumus habere, totum ad integrum. Donamus autem curtilum cum vinea in loco qui dicitur Lotoniacus, cum exitu et regressu, et quantum ad ipsum curtilum pertinet, cum curtiferis et edificia desuper posita, ac campis et silvis, seu pratis ad ipsos pertinentes; terminatur ex una parte terra sancti Benedicti, ab alia parte via publica, tercia parte terra filiis Attoni, quarta autem rivulo currenti; infra istas terminaciones, totum et ad integrum, sicut supra insertum est, donamus ad prefatum locum, ea ratione ut quandiu vixerimus usufructuario eam teneamus, et omni quoque anno modium unum inter vinum et annona partibus predicti monasterii persolvamus, et qualiscumque ex nobis duobus de hoc carcelari seculo migraverit, medietas supradicti alodi partibus sancti Petri et fratribus sibi servientibus revertatur. Post nostrum autem excessum, cum omni integritate et melioratione, absque ullius contradictione, in potestate et servitium sanctorum apostolorum et fratrum illuc commorantium permaneat. Actum Cluniaco monasterio publice. S. Malguini et Guntrudis, uxori suæ, qui hanc donationem fieri et firmare rogaverunt. S. Rotberti, filio eorum. S. Isembardi et Gausberto, fratribus Malguini. S. Aigloeni. S. Ramoardi. S. Airoardi. S. Ricbaldi. S. Immonis. S. Bernardi. S. Droonis. S. Fredemontis. Datum mense martio, anno X regni Ludovici regis. Vuarinus monachus scripsit et subscripsit.